ദയവുചെയ്ത് അവളെ വെറുതെ വിടണം ഗര്ഭിണിയായ ഭാര്യക്ക് നേരെ അസഭ്യവര്ഷം ആരാധകരോട് അഭ്യര്ത്ഥിച്ച് ഡാനിയല് ക്രിസ്റ്റ്യന് ഷാര്ജ : ഇന്ത്യന് പ്രീമിയര് ലീഗില് ഇന്നലെ നടന്ന എലിമിനേറ്റര് മത്സരത്തില് കൊല്ക്കത്ത നൈറ്റ് റൈഡേഴ്സ് ബാംഗ്ലൂര് റോയല് ചലഞ്ചേഴ്സിനെ 4 വിക്കറ്റിന് തോല്പ്പിച്ചിരുന്നു. മത്സരത്തില് ഓസ്ട്രേലിയന് താരം ഡാനിയല് ക്രിസ്റ്റ്യന്റെ ഒരോവറില് വിന്ഡീസ് താരം സുനില് നരൈന് മൂന്നു സിക്സറുള്പ്പടെ 22 റണ്സ് നേടിയിരുന്നു. ഈ ഓവറാണ് മത്സരത്തിന്റെ ഗതി തന്നെ കൊല്ക്കത്തക്ക് അനുകൂലമാക്കിയത്. മത്സര ശേഷം ഡാനിയല് ക്രിസ്റ്റ്യന്റെ ഭാര്യക്കു നേരെയും സൈബര് ആക്രമണം ഉണ്ടായി. ഇതിനെതിരെ ക്രിസ്റ്റ്യന് തന്നെ രംഗത്ത് വന്നിരിക്കുകയാണ്. എന്റെ ജീവിതപങ്കാളിയുടെ ഇന്സ്റ്റഗ്രാം പോസ്റ്റിലെ കമന്റ് സെക്ഷനിലൊന്നു പോയി നോക്കൂ. ഇന്നത്തെ മത്സരത്തില് എന്റെ പ്രകടനം മോശമായിരുന്നു എന്നതു ശരിതന്നെ. പക്ഷെ അതാണ് കളി. ദയവുചെയ്ത് അവളെ വെറുതെ വിടണം തന്റെ ഇന്സ്റ്റാഗ്രാം സ്റ്റോറിയില് ക്രിസ്റ്റ്യന് പറഞ്ഞു. ഐപിഎല് 2021ല് എലിമിനേറ്റര് മത്സരത്തിന് മുന്പ് 8 മത്സരങ്ങളാണ് ക്രിസ്റ്റ്യന് കളിച്ചത്. അതില് നിന്ന് 1 റണ് ശരാശരിയില് നിന്ന് ആകെ 5 റണ്സ് മാത്രമാണ് ക്രിസ്റ്റ്യന് നേടാന് സാധിച്ചത്. എലിമിനേറ്ററില് നേടിയ 9 റണ്സാണ് ക്രിസ്റ്റ്യന്റെ ഉയര്ന്ന സ്കോര്. ക്രിസ്റ്റ്യന്റെ പ്രകടനത്തെ പരിഹസിച്ച് നിരവധി പേരാണ് ട്വീറ്റ് ചെയ്തിരിക്കുന്നത്. Tags